Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: A felmentés feltételeit a 10/1993. (XII. 30.) MüM rendelet 7. §-a szabályozza.
Paragraph Index: 406

2. A szakmenedzseri munkakör gyakorlása során előforduló legfontosabb feladatcsoportok 2.1. A kereskedelmi tevékenységgel összefüggő speciális, vállalkozási, gazdálkodási és marketing feladatok. Ennek keretében: — közgazdasági alapismeretek, összefüggések kereskedelmi szemléletű alkalmazása, — a piac működésének ismerete alapján az áruforgalom szervezése, lebonyolítása és az optimális beszerzési, értékesítési módok alkalmazása, — az árképzéssel és a pénzforgalommal összefüggő eljárások ismerete és alkalmazása, — a külpiaci kapcsolatok kialakításához és fejlesztéséhez szükséges sajátos technikák érvényesítése, — hitelfelvétellel, befektetéssel kapcsolatos eljárások, követelmények ismerete alapján ezek következetes alkalmazása, — vállalkozások alapítása, indítása, megszüntetése összhangban a különböző vállalkozási szabályokkal, rendelkezésekkel, — az áruk rendszerezésének, szállításának, raktározásának, minőségvédelmének megszervezése és az ehhez szükséges eszközök ismerete, alkalmazása. 2.2. A kereskedelmi szakmenedzseri tevékenységgel kapcsolatos jogalkalmazási feladatok. Ennek keretében: — a jogforrások, szerződéstípusok, a vállalkozásokra vonatkozó törvények, szabályok ismerete alapján ezek alkalmazása, — az adózási jogszabályok betartása, — a számviteli törvények előírásainak alkalmazása, — a fogyasztói érdekvédelemre vonatkozó jogi és erkölcsi előírások érvényesítése. 2.3. A vezetői, középvezetői munkakörből adódó munkaügyi feladatok. Ennek keretében: — a munkaviszonyra, társadalombiztosításra vonatkozó törvények, szabályok alkalmazása, — részvétel a kollektív szerződés előkészítésében, megkötésében, alkalmazásában és az ezzel összefüggő érdekvédelmi, érdekegyeztetési folyamatok betartása, betartatása, — megfelelő, a gazdálkodási feladatokkal összhangban lévő bérrendszer kialakítása, — a munkaviszony létesítésével, megszüntetésével összefüggő szabályok betartása, és a munkavállalók részvételi jogának biztosítása a gazdálkodó egység működésében. 2.4. A munkavédelemmel, környezetvédelemmel összefüggő szakmenedzseri feladatok. Ennek keretében: — az egészséget nem veszélyeztető és biztonságos munkavégzésre vonatkozó előírások (az 1993. évi XXXIII. törvény és a munkaügyi, valamint a népjóléti miniszter munkaegészségügyet és a munkabiztonságot érintő jogszabályok) ismerete és azoknak a kereskedelmi munka speciális adottságaihoz igazodó alkalmazása, — a munkahelyek ergonómiai, munkavédelmi szempontoknak megfelelő kialakítása — a balesetvédelem biztosítása, — az általános egészségügyi szabályok alkalmazása és a munkabalesetekkel kapcsolatos teendők szabályszerű ellátása, — az adott munkahelyre vonatkozó speciális környezetvédelmi előírások ismerete, betartása.

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes